১৯৫১ সালের শুরুতে ওরেলকে উইজডেন কর্তৃক অন্যতম বর্ষসেরা ক্রিকেটার মনোনীত করা হয়। ১৯৫০ সালের সাফল্যের প্রেক্ষিতে তাকে এ পুরস্কারে ভূষিত করা হয়। তার সাথে অন্য চারজন হচ্ছেন - ওয়েস্ট ইন্ডিজের সনি রামাদিন, আল্ফ ভ্যালেন্টাইন, এভারটন উইকস এবং ইংল্যান্ডের গডফ্রে ইভান্স।

১৯৬০-৬১ মৌসুম থেকে ওয়েস্ট ইন্ডিজ-অস্ট্রেলিয়ার মধ্যকার টেস্ট সিরিজের বিজয়ী দলকে ফ্রাঙ্ক ওরেল ট্রফি পুরস্কার হিসেবে প্রদান করা হয় যা তার নাম অনুসারে রাখা হয়েছে। স্যার আলেকজান্ডার বাস্তামান্তে কর্তৃক ১৯৬২ থেকে ১৯৬৪ মেয়াদে জামাইকার সিনেট সদস্য হন। ওয়েস্ট ইন্ডিজ বিশ্ববিদ্যালয়ের (ত্রিনিদাদ বিভাগ) ডিনেরও দায়িত্ব পালন করেন তিনি। ত্রিনিদাদ ও টোবাগোর সেন্ট অগাস্টিনে অবস্থিত ওয়েস্ট ইন্ডিজ বিশ্ববিদ্যালয় ক্রিকেট স্টেডিয়ামের বর্তমান নামকরণ হয় [[Sir Frank Worrell Memorial Ground|স্যার ফ্রাঙ্ক ওরেল মেমোরিয়াল গ্রাউন্ড]]। বার্বাডোসের বিশ্ববিদ্যালয়ের কেভ হিল ক্যাম্পাসে অবস্থিত একটি আবাসিক ছাত্রাবাস তার সম্মানে রাখা হয়েছে। ১৯৬৩ সালে ক্যারিবীয় সাংবাদিক আর্নেস্ট আইটল ফ্রাঙ্ক ওরেলের জীবনী লেখেন।

'থ্রি ডব্লিউজ' নামে খ্যাত এভারটন উইকস, ফ্রাঙ্ক ওরেল ও ক্লাইড ওয়ালকটের সম্মানার্থে বার্বাডোস ক্রিকেট অ্যাসোসিয়েশন কর্তৃপক্ষ [[কেনসিংটন ওভাল|কেনসিংটন ওভালের]] একটি স্ট্যান্ডের নামকরণ করে।

[[চিত্র:Frank Worrell cropped.jpg|thumb|250px|right|ব্যাটিংকালে ফ্রাঙ্ক ওরেল]]
১৯৬৪ সালে ক্রিকেটে মূল্যবান অবদান রাখার দরুন ওরেলকে নাইট উপাধিতে ভূষিত করা হয়। ২০০৭ সালে ওরেলের মৃত্যুর ৪০তম বার্ষিকীতে স্যার ফ্রাঙ্ক ওরেল মেমোরিয়াল কমিটি গঠন করা হয়। ঐদিনই ওয়েস্ট ইন্ডিজে অনুষ্ঠিত [[২০০৭ ক্রিকেট বিশ্বকাপ|আইসিসি ক্রিকেট বিশ্বকাপের]] উদ্বোধনী খেলায় ওয়েস্ট ইন্ডিজ ও [[পাকিস্তান জাতীয় ক্রিকেট দল|পাকিস্তান]] অংশগ্রহণ করেছিল। ২০০৯ সালে ত্রিনিদাদ ও টোবাগোয় স্যার ফ্রাঙ্ক ওরেল মেমোরিয়াল ব্লাড ড্রাইভ কার্যক্রম পরিচালিত হয়। ৭৪ বছর বয়সী নরি কন্ট্রাক্টর এর উদ্বোধন করেছিলেন। ১৯৬২ সালে কন্ট্রাক্টরকে বাঁচাতে তার অবদানের কথা স্বীকার করে [[বাংলা ক্রিকেট দল|বাংলা ক্রিকেট সংস্থা]] সাংবার্ষিকভাবে ঐ দিনে রক্ত সংগ্রহ কার্যক্রম পরিচালনা করে আসছে। এছাড়াও ঐদিনকে ভারতের পশ্চিমবাংলায় ‘স্যার ফ্রাঙ্ক ওরেল দিবস’ হিসেবে রাজ্যে পালন করা হয়।

২০০৯ সালে [[আইসিসি ক্রিকেট হল অব ফেম|আইসিসি ক্রিকেট হল অব ফেমের]] উদ্বোধনী তালিকায় তাকে অন্তর্ভূক্ত করা হয়।

অধিনায়কত্ব
বহিঃসংযোগ
সম্মাননা
দেহাবসান